作者:喬吉
標題:雙調・春閨怨
內容:雪月風花收拾夠也，用心用力這時節，擔兒上一擔擔風月。途路賒，步步些些。不繫雕鞍門前柳，玉容寂寞見花羞，冷風兒吹雨黃昏後。簾控鉤，掩上珠樓，風雨替花愁。黑海春愁渾無處躲，嫩香膩玉漸消磨，瘦呵也不似今春個。無奈何，自畫雙蛾，添得越愁多。薄命兒心腸較軟，道聲去也淚漣漣，這些時攢下春閨怨。離恨天，幾度前，羞見月兒圓。